Тенерифе – Уикипедия
Тенерифе (на испански: Tenerife) е вулканичен остров в Атлантическия океан намиращ се на около 300 км западно от бреговете на Африка и 1250 км югозападно от континентална Испания. Той е най-големият и населен от канарските острови с площ от 2034 km² и население 904 713 души (2018).[1] . Най-голям град е Санта Крус де Тенерифе който е и една от двете столици на автономията Канарски острови.
904 713 жители
445 души/km²
Местоположение в Испания + Канарски острови
Координати: 28°16′06.99″ с. ш. 16°36′20″ з. д.﻿ / ﻿28.268611° с. ш. 16.605556° з. д.
28.268611, -16.605556
Тенерифе в Общомедия
Основната икономика на Тенерифе е туризмът. Островът се посещава от над 6 млн. души годишно – най-много от всички канарски острови. Освен плажния отдих, интерес за туристите представлява и вулканът Тейде, карнавалът в Санта Крус, старинната архитектура и др. Развити са и земеделието (банани, грозде, зеленчуци, цветя), риболовът, търговията и промишлеността.
През 1402 година испанците започват битки с местните племена Гуанчи (аборигени от северна Африка) за превземането на островите. Първи се предават Ланзароте, Фуертевентура и Ел Йеро.
Тенерифе е последният превзет остров. Битката за него продължава точно 94 години, като през 1496 г. в долината на Ла Оротава е победен и последният вожд на име Бенкомо.
На територията на острова се намира най-големият град в архипелага Санта Крус де Тенерифе, както и най-високият връх в Испания – Тейде (3 718 метра).
Климатът на Тенерифе е мек и постоянен благодарение на канарското океанско течение, което го предпазва от много високи и ниски температури. На острова има общо 38 микроклимата. Вулканът Тейде разделя острова на суха южна и по-влажна северна част. Дневните температури през зимата варират между 15 – 25 °C, а през лятото 25 – 30 °C създавайки условия за целогодишен морски туризъм. От друга страна, във високите части на Тейде температурата пада значително и през зимата има преваляванията от сняг.
Климатични данни за Тенерифе (Южно летище)
Източник: www.aemet.es
Чужденци по брой население (2013)[1]
Великобритания 23 723
Италия 17 938
Германия 15 903
Венецуела 6 276
Куба 4 891
Франция 4 721
Колумбия 4 442
Мароко 3 985
Румъния 3 787
Белгия 3 603
България 1 646
Със своите 904 713 жители (2018), Тенерифе е най-населеният остров не само от Канарския архипелаг, но и в Испания.[1] Към 2018 г. около 205 000 души от населението живеят в столицата Санта Крус де Тенерифе, а около 300 000 в столичната метрополия, включваща и Сан Кристобал де ла Лагуна. Двата най-големи града са се слели напълно и имат общ градски транспорт.
След Санта Крус, следващите най-големи общини са Сан Кристобал де ла Лагуна (155 549), Арона (79 448), Адехе (47 280), Ла Оротава (41 833), Гранадия де Абона (48 374), Лос Реалехос (36 860), Пуерто де ла Крус (30 483) и Канделария (27 641).
Населението на Тенерифе започва да нараства значително с развитието на туризма на острова. Подобрените условия на живот слагат край на масовото преселение на местни към Латинска Америка (предимно Куба и Венецуела) и обръщат миграцията в обратна посока. Увеличава се притокът на имигранти от цял свят, привлечени от благоприятния климат и възможности за работа в сферата на туризма. Всеки трети жител на Тенерифе е роден извън острова. През 2011 г. 182 485 чужденци пребивават постоянно на Тенерифе, като най-многобройни са тези от Латинска Америка (Венецуела, Куба, Аржентина) и Западна Европа (Великобритания, Германия, Италия). От всички канарски острови, тук живеят и най-много българи – 1 646 (2013 г.), съсредоточени основно в южната, туристическа част на острова и столицата Санта Крус.[1]
66 354 93 709 137 302 183 844 189 931 224 329 261 963 321 949 394 466 473 971 557 191 663 306 709 365 906 854 897 582 904 713
Карта на общините в Тенерифе
Островът принадлежи към Провинция Санта Крус де Тенерифе и се състои от 31 общини, както следва:
Ел Саусал
Ел Танке
Гранадия де Абона
Ла Матанса де Асентехо
Сан Хуан де ла Рамбла
Сантяго дел Тейде
Такаронте
връх Тейде
Аудиторио де Тенерифе, Санта Крус де Тенерифе
Playa de Las Teresitas, Санта Крус де Тенерифе
Базиликата на Дева Мария от Канделария, храм на покровителя на Канарските острови
Скалите Лос Гигантес
Столицата Санта Крус
↑ а б в г Официална статистика за населението
Български сайт за Тенерифе
Взето от „https://bg.wikipedia.org/w/index.php?title=Тенерифе&oldid=9471218“.
Последна промяна: в 06:49, на 11 май 2019